Merkezê Komelê Demokratîkî yê Kurdan ê Stockholmî, Meclîsê Cinîyan ê Amara, Komeleya Paştdayîşî, Meclîsê Cinîyan ê Sara, Înîsîyatîfê Haştîye yê Cinîyan û PJAKî zî tede bi vengdayîşê rêxistinanê komelkîyan ê sivîlan meydanê Sergektrogî de vizêr çalakîyêke kerde.
Meclîsê Cinîyan ê Amara ra Ayşe Goktepe, Komîteya Stockholmî ua PJAKî ra Amîre Babakîrî, Platformê Kurdîstanê Xoserî ra Karwan Saîdî û aktîvîstê îranijî Hamîdî meydanê çalakîye de qisey kerd. Qiseykerdoxan bale ante şewatê Îmraliyî ser û îfade kerd ke şar û dostê kurdan seba weşî û cuya Ocalanî biqesawet ê.
Qiseykerdoxan waşt ke tecrîd cade bêro wedaritene û Ocalan û tepişteyê bînî cade avûkat û keyeyanê xo reyde pêvînayîş bikerê. Venga hukmatê Swêdî û Yewîya Ewropa ame kerdene ke seba wedaritişê tecrîdî têbigêrê. Ayşe Goktepe da zanayene ke şewatê Girawa Îmraliyî de polîtîkaya hêrişî vera kurdan û Rayberê Şarê Kurdî Abdullah Ocalanî ameye kerdene. Goktepe venga kurdîstanijan û dostanê înan da ke roja 5ê adare roja pancşemeyî saete 15:30 de tewrê çalakîya verê bînaya Yewîya Ewropa ya Stockholm Regerîngsgatan 65 de bibê.Çalakîye de seba şermezarkerdişê dewleta tirke û seba veradayîşê Ocalanî sloganî ameyî vatene.
